ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS

**POSĖDŽIO PROTOKOLAS**

2020 m. gruodžio 17 d. Nr. 4

Rokiškis

Posėdis įvyko 2020-12-17.

Posėdžio pradžia 16.45 val., pabaiga 19.00 val.

Posėdžio pirmininkas – Stasys Meliūnas, Rokiškio rajono savivaldybės tarybos narys.

Posėdžio sekretorė – Rasa Baranovskienė, Socialinės paramos ir sveikatos skyriaus vyriausioji specialistė.

Dalyvavo: Rokiškio rajono savivaldybės tarybos antikorupcijos komisijos nariai - Lina Meilutė- Datkūnienė, Algis Čepulis, Dalia Maželienė, Valdas Nauburaitis, Zenonas Viduolis, Egidijus Vilimas, (kvorumas yra).

Kviestinai dalyviai: Rokiškio rajono savivaldybės administracijos direktorius Andrius Burnickas, Rokiškio rajono savivaldybės administracijos direktoriaus pavaduotojas Valerijus Rancevas, Rokiškio rajono savivaldybė administracijos Turto valdymo ir ūkio skyriaus vedėja Violeta Bieliūnaitė – Vanagienė, Rokiškio kultūros centro direktorė Vaiva Baltrūnaitė Kirstukienė, Kamajų seniūnijos seniūnė Lina Zolubienė.

Darbotvarkė.

1. Darbotvarkės tvirtinimas.
2. Dėl požymių galimo viešų ir privačių interesų konflikto Rokiškio kultūros centre patikrinimo. (Klausimas tęstinis, pradėtas praeitame posėdyje).
3. Dėl rajono mero R.Godeliausko 2020 m. gegužės 29 d. savivaldybės tarybos posėdyje Antikorupcijos komisijai pateikto formalaus pasiūlymo vertinti ar Rokiškio psichikos sveikatos centro direktoriaus Sauliaus Jasiulevičiaus darbo veikloje yra darbo drausmės pažeidimo požymių ir ar už juos jis trauktinas drausminėn atsakomybėn.

(Klausimas tęstinis, pradėtas praeitame posėdyje).

1. Dėl savivaldybės tarybos Antikorupcijos komisijos pasitikėjimo principu gautos informacijos apie teisės normų, reglamentuojančių tarnybinio transporto priemonių panaudojimą, galimą pažeidinėjimą Kamajų seniūnijoje patikrinimo. (Klausimas tęstinis, pradėtas praeitame posėdyje).
2. Dėl galimo piktnaudžiavimo atliekant techninius-parengiamuosius darbus, patalpų apsauginėms signalizacijos sistemoms įrengti rajono savivaldybės švietimo įstaigose

6. Dėl savivaldybės naujų lengvųjų automobilių DACIA veiklos nuomos viešojo pirkimo skaidrumo

7. Kiti klausimai. Komisijos narių pasisakymai, pasiūlymai.

1. SVARSTYTA. Dėl posėdžio darbotvarkės projekto tvirtinimo.

Komisijos pirmininkas Stasys Meliūnas supažindino komisijos narius su posėdžio dienotvarke. Stasys Meliūnas klausė, ar komisija neprieštarautų, kad posėdį pradėtų šeštu klausimu, nes Rokiškio r. sav. Administracijos direktorius Andrius Burnickas skuba į kitą nuotolinį susitikimą. Prieštaravimų nebuvo.

Komisija pritarė „vienbalsiai“

1. NUTARTA. Pritarti Antikorupcijos komisijos posėdžio 2020 m. gruodžio 17 d. darbotvarkei.

2. SVARSTYTA. Dėl savivaldybės naujų lengvųjų automobilių DACIA veiklos nuomos viešojo pirkimo skaidrumo.

Komisijos pirmininkas Stasys Meliūnas, pristatydamas klausimą sakė, kad visuomenėje kilo abejonių dėl automobilių DACIA nuomos skaidrumo. Todėl buvo išsiųstas raštas Rokiškio raj. sav. administracijai. Šiuo klausimu pakvietė pasisakyti Rokiškio raj. sav. administracijos direktorių Andrių Burnicką.

Andrius Burnickas paaiškino komisijos nariams, kad konkursas buvo viešas, skelbtas tris kartus, nes pirmus du kartus pasiūlymai viršijo turimas lėšas. Dėl konkurso nebuvo gauta jokių skundų ir nusiskundimų iš pralaimėjusiųjų pusės. Andrius Burnickas sakė, kad nežinantis kokie galėtų antikorupcijos požymiai šiame konkurse, nes tikslas ir buvo kad kaina butų iki 300 eurų mėnesiui.

Stasys Meliūnas sakė, kad esmė yra kainose, nes žmonės pasidomėjo ir mano, kad galėjo būti ir pigiau.

Andrius Burnickas sakė, kad taip gali būti dėl žmonių nežinojimo ir nesupratimo kaip veikia rinkodaros sistema. Internete dažniausiai rašoma, nuo kažkokios kainos, bet yra papildomi punktai, kurie pažymėti žvaigždute, ir kas yra dar į tą kainą, į tą pasiūlymą įskaičiuota.

Algis Čepulis pasisakė, kad tai gali būti rinkodaros triukai, bet esmė yra ta, kad žiūrint bendroje rinkoje kas Lietuvoje galima įsigyti už panašią kainą ir su kokiu paketu. Mums reikėtų žinoti kas į tą sumą įeina – ar įeina draudimas, techninė priežiūra, tepalų kaitimas padangos ir kt. Pasak Algio Čepulio DACIA nėra prestižinis automobilis, ir TOYOTA ir NISSAN gamintojai teikė panaudos sutartis, svarbu žinoti paketus kurie eina su pasiūlymu.

Andriaus Burnicko teigė, kad Turto valdymo ir ūkio skyrius turėjo paruošti raštą paaiškinantį, kas įeina į automobilių nuomos paketą. Taip pat pagarsino, kad į nuomos paketo kainą įeina: padangų komplektas, Kasko ir civilinis draudimas, rida 100 tūkst. kilometrų, visas techninis garantinis aptarnavimas ir kt.

Algis Čepulio nuomone, kai bus žinomi visi duomenys nebekils abejonių nei komisijai, nei internautams.

Zenonas Viduolis klausė, kodėl raštas nepateiktas iki komisijos posėdžio.

Turto valdymo ir ūkio skyriaus vedėjos Violetos Bieliūnaitės Vanagienės teigimu, raštas buvo išsiųstas gruodžio 17 d. 11.43 val. komisijos pirmininkui. Raštą išsiuntė Bendrasis skyrius. Jei raštas negautas, bus pakartotinai išsiųstas.

Egidijus Vilimas pritarė, kad kai bus gauti visi duomenys apie automobilių nuomos paketą, bus galima spręst, nes pagrindinė komisijos funkcija yra prevencija ir svarbiausia išsklaidyti kylančias abejones. Taip pat Egidijus Vilimas siūlė, kad raštas būtų siunčiamas ne tik komisijos pirmininkui, bet ir visiems komisijos nariams.

Algis Čepulis klausė Andriaus Burnicko, ar Rokiškio rajone, susijus Covid 19, keliami atlyginimai organizuojantiems viešuosius pirkimus, ar perkami natūriniai daiktai: mobilūs telefonai, kompiuteriai.

Andrius Bunickas atsakė, kad iš administracijos pusės tikrai ne, už tai kad buvo vykdomi viešieji pirkimai neturi žinių apie suteiktus priedus. Tačiau biudžetinėse įstaigose, VšĮ mokami priedai gydytojams, sesutėms ir kai kuriems vadovams. Priedai suteikti Mero teikimu, tačiau jie nėra dvigubi. Atlyginimai pakelti 15-20 procentų pagal užmokesčio fondo galimybes. Andrius Burnickas teigė, kad per administraciją daiktai neįsigyjami, o perkami, kaip smulkūs daiktai. Tai pat pažadėjo pasidomėti medicinos ir socialinėse įstaigose.

Stasys Meliūnas klausė, ar tiesa, kad perkami prabangūs telefonai administracijoje už 800-900 eurų.

Andrius Burnickas atsakė, kad tiksliai pasakyti negali, nes telefonai perkami iš technologinių lėšų. Taip pat sakė, kad per pastaruosius du mėnesius telefonas buvo nupirktas Operacijų vadovui, esant dideliam poreikiui, bet telefonas nėra prabangus.

Stasys Meliūnas sakė, kad pateiks administracijai raštišką užklausą dėl telefonų įsigijimo.

Komisija pritarė „vienbalsiai“

2. NUTARTA: Klausimą svarstyti kitame posėdyje, kai bus gauti Rokiškio raj. administracijos raštai dėl automobilių DACIA veiklos nuomos paketo ir dėl mobiliųjų telefonų pirkimo.

3. SVARSTYTA. Dėl savivaldybės tarybos Antikorupcijos komisijos pasitikėjimo principu gautos informacijos apie teisės normų, reglamentuojančių tarnybinio transporto priemonių panaudojimą, galimą pažeidinėjimą Kamajų seniūnijoje, patikrinimo. (Klausimas tęstinis, pradėtas praeitame posėdyje).

Stasys Meliūnas pristatydamas klausimą sakė, kad klausimas yra tęstinis. Iš pradžių atrodė, kad su Kamajų seniūne buvo rasta bendra kalba, kad bus išspręsta problema dėl automobilio laikymo. Vėliau buvo atsiųstas nepagarbus ir nedėmesingas raštas, kad jei autobusiukas bus laikomas kitur, bus sugadintas, o vairuotojo kieme transporto priemonė yra saugi. Pasak Stasio Meliūno, taip saugoma transporto priemonė nėra saugi, ir pagal taisykles turi stovėti garaže. Pagal išleistą Direktoriaus įsakymą autobusas saugomas Kalvių kaime. Komisijos pirmininkas sakė, kad reikia nuspręsti, ką daryti su tarnybinio transporto kontrole.

Kamajų seniūnė Lina Zolubienė sakė, kad autobusiukas taip buvo laikomas apie 10 metų prieš tai kaip pradėjo dirbti seniūne, ir niekam nebuvo užkliuvęs. Atrodo, kad autobusiukui yra saugu pas vairuotoją ir jokių nusiskundimų nėra gauta. Bet jei rekomenduojama, kad nestovėtų privačiame kieme, nuo rugsėjo mėnesio autobusiukas yra laikomas Kalvių kultūros centro kieme. Pagal naujai išleistas automobilių saugojimo tiesykles transporto priemonė turi būti saugoma įstaigos teritorijoje, o Kalvių kultūros centras priklauso Kamajų seniūnijai. Kamajuose yra rengiama stebėjimo kamera ir apšvietimas, kad po Naujų metų autobusiuką būtų galima perkelti į Kamajus. Į garažą patalpinti negalima, nes netelpa nei dydžiu, nei aukščiui. Bandyta susitarti su Kamajų gimnazija, bet jie prašo ko nors mainais, o seniūnija neturi patalpų, todėl autobusiukas stovės Kamajuose apsaugotas stebėjimo kamera.

Stasys Meliūnas sakė, kad visiems privalu laikytis transporto priemonių panaudojimo taisyklių, svarbu, kad transportas būtų naudojimas tarnybos tikslams.

Linos Zolubienės teigimu, problema yra dėl autobusiuko laikymo, o dėl važiavimo nusiskundimų negauta.

Stasys Meliūnas atsakė, kad šis klausimas ir iškilo, dėl to, kad Kamajuose keitėsi seniūnai, o vairuotojas autobusą laikė savo reikmėms.

Algis Čepulis išsakė nuomonę, kad nereikėtų užsiiminėti spėlionėmis, o reikia laikytis reglamento ir tvarkos. Jeigu transporto priemonė po darbo stovės savo vietoje nebekils abejonių ar žmogus pavažiuos po darbo ar ne.

Egidijus Vilimas sakė, kad tai yra pasekmė, kad susidomėjo komisija. Ir atsirado įsakymas. Ne komisijai spręsti, jei yra įsakymas jį reikia vykdyti ir viskas bus teisėta. Komisijos rekomendacijos yra, kad administracija toliau tobulintų tarnybinio transporto panaudojimo taisykles. Yra kalbama apie telemetrinės sistemos diegimą ir jos naudojimą visose transporto priemonėse, dėl to nebekiltų abejonių, dėl tarnybinio transporto panaudojimo.

Lina Zolubienė sutiko su tuo, kad būtų įdėtos telemetrinės sistemos visuose automobiliuose, tačiau jos šiuo metu neveikia.

Stasys Meliūnas klausė, kodėl, kiek laiko ir dėl kokių priežasčių neveikia telemetrinė sistema automobiliuose.

Violeta Bieliūnaitė Vanagienė paaiškino, kad telemetrija įvesta, bet stebėjimo paslaugos sutartis yra nutrūkusi pasibaigus sutarčiai. Kada pasibaigusi sutartis tiksliai negalėjo pasakyti, bet nurodė, kad apie liepos mėnesį. Viešieji pirkimai neįvykdyti dėl keleto priežasčių, keitėsi skyriuje personalas, spalio mėnesį skubiai buvo rengiama specifikacija dėl automobilių nuomos. Šiuo metu ruošiama nauja specifikacija dėl stebėjimo paslaugų pirkimo, nes buvusios paslaugos neatitiko norimos kokybės. Dėl naujų specifikacijų konsultuojamasi su Policija ir Priešgaisrine tarnyba. Pirkimas bus vykdomas kitų metų pirmą ketvirtį, kai bus patvirtintas biudžetas ir skirti pinigai.

Stasys Meliūnas sakė, kad viešuosius pirkimus reikėjo daryti daug anksčiau, kad nebūtų tokio tarpo neveikiančios sistemos. Kitas dalykas, kodėl nebuvo keltos pretenzijos paslaugų teikėjams, dėl nekokybiškų paslaugų.

Egidijus Vilimas sakė, kad nereikia laukt, kol bus skirti pinigai, nes tai atrodo kaip vilkinimas. Turėti telemetrinę sistemą ir ja nuo liepos mėn. nesinaudoti yra nusikalstama ir tai sunku paaiškinti. Atrodo, kad tai ne aplaidumas, o sąmoningas kenkimas, tam kad nekontroliuoti mašinų. Reikia fiksuoti komisijoje ir nuolat kontroliuoti, taip pat paskatinti administracijos direktorių, kad kuo skubiau organizuotų viešuosius pirkimus ir, kad ši sistema veikų.

Algis Čepulis pritarė Egidijui Vilimui, kad turi būti įtraukta šiuos darbotvarkės išvadoje, kad laikas labai ilgas ir priežastys neaiškios, daro prielaidą, kad daromas sąmoningas vilkinimas ir nenoras matyti transporto priemonių judėjimo krypčių. Komisija turėtų įtraukti į planą šio klausimo išsamesnį tyrimą.

Administracijos direktoriaus pavaduotojas Valerijus Rancevas pritarė nuomonei dėl kuo greitesnių paslaugų pirkimo, bet taip pat priminė, kad šiuo laiku, kuriuo gyvename, yra kiti prioritetai. Automobiliai karantino metu stovi garaže, maršrutai taip pat yra žinomi: vežiojami rajono gyventojai į mobiliuosius punktus, taip pat mėginiai į tyrimo centrus. Pinigai buvo leidžiami ir visi specialistai pajungti viešiesiems pirkimams organizuoti dėl apsaugos priemonių įsigijimo. Tai buvo ir valdžios sprendimas šį pirkimą atidėti, išsiaiškinti ir nedaryti skubotų veiksmų. Taip pat yra laukiama, kol bus patvirtintas biudžetas. Valerijus Rancevas sakė, kad komisijos pastabos yra savalaikės ir teisingos, ir ši problema bus sprendžiama. Dėl Kamajų seniūnijos situacijos pakomentavo, kad ieškota visų įmanomų galimybių, kad autobusiukas būtų laikomas pagal transporto priemonių laikymo taisykles: ieškojo patalpų, tarėsi su Kamajų gimnazija, net norėta nupirkti patalpas, tik kaina buvo per didelė.

Stasys Meliūnas padėkojo už išsakytą komentarą ir sakė, kad yra vilčių, kad ši problema bus išspręsta. Dėl laikotarpio, kai nėra nupirkta stebėjimo paslaugų, turėtų būti vairuotojų kontrolė ir apskaita, surašomas tikslus laikas, maršrutai. Stasys Meliūnas taip pat išsakė nuomonę ir apie automobilių ženklinimo. Pastebėta, kad užrašai ant automobilių yra tos pačios spalvos, kaip ir automobiliai.

Violeta Bieliūnaitė Vanagienė sakė, kad automobiliai ženklinami ne tik užrašais, bet ir herbu, kuris matosi.

Valerijus Rancevas sakė, kad tarnybinių automobilių ženklinimą reglamentuoja Vyriausybės nutarimas, jame yra pažymėta, kad užrašas turi būti ryškus ir aiškus, taip yra nurodyta ir kokio dydžio ženklas turi būti.

Stasys Meliūnas suformulavo išvadą, kad esant šiai situacijai, komisijos vardu oficialiai kreipsis į revizinį aparatą ( tarybos revizorę ), kad būtų atliktas tarnybinių automobilių efektyvumo ir teisėtumo auditas nustatytu laiku, kur būtų matom kaip naudojamas kuras, kokie buvo maršrutai, darbo laikas ir t.t.

Komisija pritarė „vienbalsiai“

3. NUTARTA: oficialiai kreipsis į revizinį aparatą ( tarybos revizorę ), kad būtų atliktas tarnybinių automobilių efektyvumo ir teisėtumo auditas nustatytu laiku, kur būtų matom kaip naudojamas kuras, kokie buvo maršrutai, darbo laikas ir t.t.

4. SVARSTYTA. Dėl požymių galimo viešų ir privačių interesų konflikto Rokiškio kultūros centre patikrinimo. (Klausimas tęstinis, pradėtas praeitame posėdyje).

Stasys Meliūnas sakė, kad praeitą kartą komisijoje nagrinėjant klausimą nebuvo medžiagos. Buvo kreiptasi į administraciją ir kultūros įstaigas, kad pateiktų informaciją ir informacija buvo gauta ir persiųsta komisijos nariams. Į posėdį buvo kviestas ir E. Daugnora, kad būtų išklausyta ir jo nuomonė.

Algis Čepulis priminė, kad Vaiva Baltrūnaitė Kirstukienė žadėjo paneigti informaciją pateiktą Gimtajame Rokiškyje, bet tai nebuvo padaryta ir klausė kodėl tai nebuvo padaryta.

Vaiva Baltrūnaitė Kirstukienė sakė, kad po straipsnio kalbėjosi su Eligijumi Daugnora. Pokalbis nebuvo malonus, o straipsnis parašytas vadovaujantis karantininėmis nuotaikomis ir neigiamomis emocijomis. Vaiva Kirstukienė sakė, kad konsultavosi su teisininkais, kurių nuomone tai nebuvo nei interviu, nei laikraščio atliekamas tyrimas, o tiesiog žmogaus rašinys todėl teisiško pagrindo paneigimui nebuvo.

Algio Čepulio nuomone, jei viešojoje erdvėje pasirodė informacija, žmonės nežino kuo inicijuotas tas straipsnis, todėl tai įstaigos prestižo reikalas pateikti informaciją.

Vaiva Baltrūnaitė Kirstukienė sakė, kad klausė Eligijaus Daugnoros ar jis negalvoja, kad reikėtų atsiprašyti ir paneigti informaciją. Tuo momentu jis jautėsi pasimetęs, jam buvo nesmagu ir nepatogu. Situacija buvo pabaigta atsiprašymu. Vaiva Baltrūnaitė Kirstukienė patikino, kad tikrai nei Kultūros centras, nei kitos kultūros įstaigos nesamdė minimos įmonės.

Stasys Meliūnas sakė, kad visi žmonės supranta, kad Kultūros centras yra Rokiškio raj. sav. administracijos struktūrinis padalinys ir tokie straipsniai kelia nepasitikėjimą valstybinėmis įstaigomis, todėl šis klausimas ir buvo įtrauktas į dienotvarkę. Taip pat Stasys Meliūnas išsakė nuomonę, kad yra palankus Eligijui Daugnorai už drąsų pasisakymą. Formaliai dokumentai pateikti, bet vis tik kyla abejonių, kad tokie straipsniai atsiranda be priežasties. Norėtųsi išsamumo, aiškumo kodėl atsiranda tokie straipsniai.

Vaiva Kirstukienė sakė, kad šioje vietoje tiesiog susigretino Rokiškio ir Vilniaus įstaigų pavadinimai.

Zenonas Viduolis domėjosi su kokia įmone buvo sumaišytas pavadinimas.

Vaiva Baltrūnaitė Kirstukienė pagarsino, kad ta įmonė yra Vilniaus koncertinė įstaiga.

Egidijus Vilimas klausė, ar su VĮ „ Kultūros inovacijos“ buvo pasirašytos sutartys ir ar buvo jai mokami pinigai.

Vaiva Kirstukienė užtikrintai pasakė, kad nebuvo sudarytos jokios sutartys ir nemokami pinigai.

Egidijus Vilimas sakė, kad jei nebuvo sudarytos sutartys ir nebuvo mokami pinigai, diskutuoti nebėra apie ką.

Lina Meilutė-Datkūnienė pritarė, nes ir per tarybos posėdį buvo uždavinėjami šie klausimai ir gauti atsakymai. Taip pat nesutiko su Stasio Meliūno nuomone, kad reikia pažiūrėti, nes negali būti straipsnio be priežasties. Be to, juk yra visų kultūros įstaigų oficialūs raštai.

Valdo Nauburaičio nuomone, Eligijus Daugnora neturėtų bėgti nuo atsakomybės, o pats pasisakyti ir užbaigti šį klausimą

Egidijaus Vilimo nuomone, Eligijui Daugnorai to daryti nereikėtų, nes kiekvienas žmogus turi teisę išsakyti savo nuomonę ir nereikia jam teisintis. Užbaigti šį klausimą yra komisijos reikalas.

Stasys Meliūnas priminė, kad bendras komisijos veiklos principas yra reagavimas, jei viešojoje erdvėje matomi pasisakymai ar informacija apie viešųjų ir privačių interesų galimą konfliktą arba piktnaudžiavimą tarnybine padėtimi, tada tokie klausimai yra keliami komisijoje. Šiuo atveju padarytas išsamus tyrimas ir nesant kitų duomenų, galima daryti išvadą, kad šioje situacijoje nebuvo viešųjų ir privačių intereso konflikto.

Komisija pritarė „vienbalsiai“

4. NUTARTA: po išsamaus tyrimo nerasta viešų ir privačių interesų konflikto požymių Rokiškio kultūros centre.

5. SVARSTYTA. Dėl Rokiškio rajono mero R. Godeliausko 2020 m. gegužės 29 d. savivaldybės tarybos posėdyje Antikorupcijos komisijai pateikto formalaus pasiūlymo vertinti ar Rokiškio psichikos sveikatos centro direktoriaus Sauliaus Jasiulevičiaus darbo veikloje yra darbo drausmės pažeidimo požymių ir ar už juos jis trauktinas drausminėn atsakomybėn. (Klausimas tęstinis, pradėtas praeitame posėdyje).

Stasys Meliūnas pristatė klausimą ir sakė, kad gauti atsakymai į užklausimus, kurių trūko praeitą komisijos posėdį. Dokumentai rodo, kad buvo sudaryta darbo grupė tyrimui atlikti. Darbo grupė padarė išvadas, prieš kurias nieko negalima pasakyti. Taip pat buvo eilė teismų, jų sprendimai neskundžiami. Taip pat, Stasys Meliūnas klausė, ar Rokiškio raj. sav. administracija, kaip steigėja ir Rokiškio psichikos sveikatos centras viską padarė, kad taip neatsitiktų, nes buvo išieškota nemaža suma pajamų, kuri galėjo būti panaudota kitiems įstaigos tikslams.

Algis Čepulis sakė, kad jo žiniomis Psichikos sveikatos centras moka paskutinius mokėjimus pagal įsiskolinimų grafiką, taip pat mokami atlyginimai darbuotojams, prognozė, kad įmonė nepakels šios naštos buvo klaidinga. Galima būtų ieškoti įvairių priežasčių šioje situacijoje. Ir Rokiškio raj, sav. administracijos ir Psichikos centro veikla nebuvo gerai sukalibruota ir dabar iš šios situacijos reikėtų pasimokyti ateičiai.

Valerijus Rancevas pripažįsta, kad ir iš savivaldybės pusės nebuvo viskas padaryta ir ši atsakomybė turėtų būti dalinama kartu su įstaigos vadovu. Įstaigos vadovas turėtų geriausiai žinoti apie įstaigos reglamentavimą, reikalavimus kokių reikia higienos pasų, licencijų veiklai vykdyti, nes kiekviena įstaiga reglamentuojama skirtingais įstatymais. Tai yra pamoka, kad įstaigoje darant remontą, perkeliant į kitas patalpas reikia labai žiūrėti kokios yra licencijos, kokio sutartys. Ar nesukels pasekmių adreso pakeitimas. Tuo momentu buvo svarbu įsisavinti lėšas ir suremontuoti patalpas, kad įstaiga gelėtų kuo greičiau grįžti į savo patalpas. Nebuvo pramanyta, kad įsikėlus į polikliniką neatitiks patalpos. Darbas turėjo būti bendras. Nors šiuo metu Psichikos centre situacija stabili, bet nėra biudžete lėšų įrengti stovėjimo aikštelės prie centro direktoriaus prašymu. Gerai, kad tas nuostolis neiššaukė įstaigos uždarymo ir paslaugų žmonėms nutraukimo. Šiuo atveju nukentėjo tik Rokiškio raj. sav. biudžetas.

Stasys Meliūnas sakė, kad pasisakymas kelia tikėjimą ir pasitikėjimą administracija, nes girdimas ne neigimas, o noras dalintis atsakomybe. Iš to galima tikėti pastangom, kad vadovai daro išvadas ir stengiasi išvengti panašių situacijų.

Egidijus Vilimas išreiškė mintį, kad reikia iš tokių situacijų pasimokyti, o įstaigų vadovui derinti veiksmus su steigėju ir daryti viską, kad nereikėtų kreiptis į teismą. Šiuo atveju reikėtų klausimą užbaigti, palinkint įstaigai sėkmės, nes šiuo metu jos veikla ypač aktuali gyventojams. Matoma, kad šiuo atveju antikorupcijos pažymių nebuvo.

Stasys Meliūnas pritarė, kad už darbą šiai medicinos įstaigai turėtume būti dėkingai, ypač šiuo metu ir palinkėti dirbti sėkmingai ir suformulavo išvadą, kad išsamiai išnagrinėjus klausimą, nenustatyta faktinių duomenų dėl korupcinės veiklos Rokiškio psichikos sveikatos centre.

Komisija pritarė „vienbalsiai“

1. NUTARTA: klausimo nagrinėjimą dėl Rokiškio psichikos sveikatos centro baigti, nes nenustatyta faktinių duomenų dėl galimų veikų, kurių tyrimas yra Antikorupcijos komisijos kompetencija.
2. SVARSTYTA. Dėl galimo piktnaudžiavimo atliekant techninius-parengiamuosius darbus, patalpų apsauginėms signalizacijos sistemoms įrengti rajono savivaldybės švietimo įstaigose.

Stasys Meliūnas pristatydamas klausimą sakė, jog iš veiklos savivaldybės taryboje žinoma, kad rajono švietimo įstaigose vykdoma fizinės apsaugos atsisakymo švietimo įstaigose politika, susijus su tuo vykdomi darbai įrengiant apsaugos ir priešgaisrines sistemas. Yra duomenų, kad dėl prirašomųjų darbų dirbtinai išdidinami poreikiai įvairiai signalizacijos įrangai. Šiuo klausimu parengtas raštas-paklausimas savivaldybės administracijai. Buvo gautas atsakymas į paklausimą, bet man, kaip ir kai kuriems komisijos nariams, atsakymas yra labai formalus ir reikėtų šį klausimą nagrinėti plačiau. Taip pat, reikėtų išsamesnių duomenų apie viešuosius pirkimus, ar nebandoma piktnaudžiauti per išdidintą specialiųjų priemonių poreikį.

Egidijus Vilimas sutiko, kad reikia papildomų duomenų kokiu principu kiekvienoje švietimo įstaigoje buvo formuluojami reikalavimai, nes renovuotose mokyklose turėjo būti įrengta priešgaisrinė sistema. Reikalinga išsamesnė informacija, kiek kiekvienoje švietimo įstaigoje kainuoja signalizacijos įrengimas, taip pat, reikalingos priešpirkiminės specifikacijos, ar yra sistema, ar skiriasi reikalavimai ir kaina.

Algis Čepulis klausė ar šiuo metu vykdomi darbai?

Valerijus Rancevas atsakė, kad nėra nei vieno projekto, kuriame dalyvavo savivaldybė, kad švietimo įstaigose būtų įrengta signalizacija. Pernai vadovų buvo priimtas sprendimas, optimizuoti lėšas atsisakant naktinių sargų. Priimtas sprendimas neieškoti ypatingų lėšų savivaldybės ir švietimo įstaigų biudžetuose, o paskaičiuoti atlyginimų lėšas ir tų pinigų sumoje daryti viešuosius pirkimus ir diegti priešgaisrines ir saugos signalizacijas. Kadangi kai kurios mokyklose jau yra įrengta priešgaisrinė signalizacija, mokyklos darė atskirus pirkimus. Šiuo metu signalizacija yra diegiama Senamiesčio gimnazijoje ir ruošiamasi diegti Kavoliškio mokykloje – darželyje. Lėšų tvarkymas reglamentuotas direktoriaus įsakymu, taip pat derinama su Finansų skyriumi, kad nenukentėtų mokyklos. Šiais metais dėl Covid19 infekcijos mokyklos galėjo pataupyti, nes mažiau mokėjo už šildymą, pavėžėjimą ir sutaupytas lėšas panaudojo signalizacijos įdiegimui. Minčių, dėl darbų prirašinėjimo atsirado dėl projektuotojų, nes į specifikacijos specialias sąlygas buvo įrašyta, kad būtų laikomasi reikalavimų pagal visas normas. Projektus darė kiekviena mokykla atskirai , nes jos yra asignavimų valdytojos, o pirkimus darė pagal turimas lėšas. Jeigu švietimo įstaiga turi 3 tūkstančius eurų, už tuos pinigus konsultuojasi su apsaugos tarnybom, kiek reikės įrengt daviklių, kad būtų galima priduoti pastatą. Pirmu etapu buvo įrengti bendrieji kanalai, centralė, kabeliai, kiti darbai bus vykdomi etapais pagal galimybes ir turimas lėšas. Sutartyje nurodyta, kad darbai vykdomi pagal turimas lėšas. Tariamasi su rangovu, pagal sąmatą ir paskaičiavimus kiek galima atlikti darbų. Miesto darželiai norėjo, kad būtų įrengtas ir lauko perimetro stebėjimas. Visi šie darbai numatyti atlikti per 2-3 metus.

Stasys Meliūnas norėjo patikslinti ar pinigai kurie buvo naudojami fizinei apsaugai panaudojami įvesti apsaugos sistemai ir ar švietimo įstaigos negauna papildomų lėšų.

Valerijaus Rancevo teigimu, dėl apsauginių sistemų įrengimo nenukenčia įstaigų biudžetas ir įstaigos neturi įsiskolinimų. Valerijus Rancevas negalėjo pasakyti tikslių sumų, gal apie 1-2 tūkstančiai euru. Švietimo įstaigoms buvo skirta lėšų pirmo etapo darbų pabaigimui, buvo pasiskolinta iš kitų metų biudžeto.

Egidijus Vilimas sakė, kad mokytojai kurie dirba švietimo įstaigose stebisi, kad yra signalizuojamas kiekvienas langas, kad apsauga mokykloje didesnė nei banke. Signalizuojama paprastai erdvės ir koridoriai, o pagrindinis dėmesys yra priešgaisrinei apsaugai, nes prioritetas yra žmogaus gyvybė. Kiekvieno lango signalizavimas yra perteklinis, taip pat ir perteklinės lėšos. Norėtųsi pamatyti dokumentus, kur matytųsi, kiek priemonių mokykloje numatyta įrengti ir kiek jau įrengta ir už kokią sumą ir ar nėra dubliuojama priešgaisrinė sistema.

Valerijus Rancevas patikslino, kad pirmuose projektuose, kur buvo renovuotos mokyklos, priešgaisrinė signalizacija nebuvo įvesta, o kur buvo įvesta tai tikrai nedubliuojama. O dėl daviklių ant kiekvieno lango, tai yra reikalavimai ir projektavimas atliktas pagal reikalavimus.

Stasys Meliūnas klausė, kodėl reikia taip kruopščiai prisirišti prie reikalavimų. Su kuo tai susiję- su apsauga, ar su draudimo reikalavimais.

Valerijus Rancevas atsakė, kad tokie yra statybos techniniai reikalavimai, nes švietimo įstaigų pastatai yra ypatingos paskirties pastatai. Atlikus remontą ar renovaciją reikalingas Valstybinės komisijos priėmimas.

Stasys Meliūnas siūlo klausimą tęsti kitame posėdyje, paprašius papildomų duomenų kuriuose matytųsi specifikacijos, kokios buvo užsakytos ir kiek kainavo signalizacijos ir priešgaisrinės sistemos.

Zenonas Viduolis prašė paaiškinti smulkiau apie tai, ką projektuotojai norėjo įrašyti.

Valerijus Rancevas sakė, kad taip galėjo pasirodyti todėl, kad projektuotojai yra licencijuoti ir laikosi standartų pagal užsakytus darbus. Reikalavimuose yra įrašyta kiek daviklių reikia įrengti kiekvienai patalpai. Pagal reikalavimus, net rūsyje ant langų turi būti įrengti davikliai. Projekto kaina yra nuo 18 iki 40 tūkstančių eurų, po pirkimų suma sumažėja trečdaliu ar net per pusę. Iš tos sumažėjusios sumos yra projektuojami darbai pagal turimas lėšas ir pagal statybų reglamentą.

Egidijus Vilimas akcentavo, kad prioritetas yra priešgaisrinės apsaugos sistema, kad būtų užtikrintas mokinių saugumas. O sienų ir langų apsauga ne prioritetas.

Algis Čepulis klausė, ar buvo paskaičiuota prieš priimant sprendimą atleisti sargus, per kiek metų ši investicija atsipirks.

Valerijus Rancevas atsakė, kad paskaičiavimai buvo, bet sunku prognozuoti kokia bus projektų vertė, nes po pirkimų ji keitėsi. Taip pat ne visi sargai dirbantys švietimo įstaigose bus atleisti, nes jie liks kaip budintys, kol mokykloje bus veiklų. Signalizacija bus jungiama tik nakčiai kai bus tuščia.

Egidijus Vilimas išsakė nuomonę, kad švietimo įstaigose labiau reikalingos parametrų kameros, mokinių kontrolės registratoriai mokiniams atvykstant ir išvykstant, sistema mokinių srautams reguliuoti. Reikėtų signalizuoti ne langus, o įrengt kas naudingiausia mokinių saugumui. Tikslas, kad būtų pažiūrėta plačiau, kas gaunama už atsisakytus etatus.

Lina Meilutė – Datkūnienė pritarė, kad reikalingi papildomi dokumentai ir išnaudojamos platesnės galimybės švietimo įstaigose, susijusios su vaikų saugumu.

Stasys Meliūnas suformulavo reziumė, kad bus parengtas paklausimas dėl poreikio ir jau panaudotų lėšų, dėl įrangos specifikacijos visose švietimo įstaigose įrengiant signalizacijos ir priešgaisrinės apsaugos sistemas.

Komisija pritarė „vienbalsiai“

6. NUTARTA: pateikti paklausimą visoms švietimo įstaigoms dėl poreikio ir jau panaudotų lėšų, dėl įrangos specifikacijos įrengiant signalizacijos ir priešgaisrinės apsaugos sistemas.

Pastaba. Komisijos posėdžio eigai fiksuoti buvo daromas garso įrašas, kuris saugomas kompiuterinėje laikmenoje.

Posėdžio pirmininkas Stasys Meliūnas

Posėdžio sekretorė Rasa Baranovskienė